۱۴۴۷-۵-۱۷ تاریخ نشر شوی خبرونه د هیواد په کچه ښوونیز_مرکزونه؛ افغانی سرې میاشتې زرګونه زده کوونکو ته د دینی او عصری زده کړو زمینه برابره کړې ده شنبه، ١٧ جمادی الأولی ۱۴۴٧ #افغانی_سرې_میاشتې په تېره یوه اونۍ کې د ټول #هېواد په کچه د ځوانانو او رضاکارانو د ۳٧ ښوونیزو مرکزونو له لارې ٤٩٨٧ تنه زده کوونکو ته په بېلابېلو برخو لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او عامه پوهاوی ورکړی دی. ددې ترڅنګ د غړیتوب سېستم د مدیریت له لارې ٦٩ تنه نوی غړی هم جذب شوی دی. میدان وردګ میدان_وردګ؛ له ۳۰۰ اړمنو کورنیو سره د خوراکی توکو مرسته وشوه شنبه، ١٧ جمادی الأولی ۱۴۴۷ د #افغانی_سرې_میاشتې له لوری د میدان وردګ ولایت په جغتو ولسوالی کې له ۳۰۰ #اړمنو او بېوزلو کورنیو سره ۳۰ ټنه د خوراکی توکو مرسته وشوه، چې هرې کورنۍ ته ۱۰۰ کیلو خوراکی توکی، چې اوړه، غوړی، وریژې، بوره، شین چای، نخود، روب، مکرونی او خُرما په کې شامله وه؛ ورکړل شول. همدا راز، هرې کورنۍ ته درې چکۍ د ځان مینځلو صابون هم ورکړل شو.